CELEX: C2007/129/21
Language: da
Date: 2007-06-09 00:00:00
Title: Sag C-198/07 P: Appel iværksat den 12. april 2007 af Donal Gordon til prøvelse af dom afsagt den 7. februar 2007 af Retten i Første Instans (Tredje Afdeling) i sag T-175/04, Donal Gordon mod Kommissionen for De Europæiske Fællesskaber

9.6.2007   
            
            
               DA
            
            
               Den Europæiske Unions Tidende
            
            
               C 129/12
            
         Appel iværksat den 12. april 2007 af Donal Gordon til prøvelse af dom afsagt den 7. februar 2007 af Retten i Første Instans (Tredje Afdeling) i sag T-175/04, Donal Gordon mod Kommissionen for De Europæiske Fællesskaber
   (Sag C-198/07 P)
   (2007/C 129/21)
   Processprog: engelsk
   Parter
   
      Appellant: Donal Gordon (ved avocats J. Sambon, P.-P. Van Gehuchten og Ph. Reyniers)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Rettens dom i sag T-175/04 ophæves, og Domstolen træffer afgørelse om sagens realitet.
            
         
               —
            
            
               Det bekræftes, at appellanten har en subjektiv interesse i sin karriereudviklingsrapport, der er uafhængig af administrationens interesse heri.
            
         
               —
            
            
               Det anerkendes, at invaliditet pr. definition er afvendelig, og anses og behandles som sådan af Kommissionens lægetjeneste.
            
         
               —
            
            
               Det fastslås, at appellanten har krav på retsbeskyttelse i relation til sin karriereudviklingsrapport.
            
         
               —
            
            
               Appellanten tilkendes en erstatning på 1 500 000 EUR.
            
         
               —
            
            
               Afgørelsen om sagens omkostninger fastsættes efter gældende ret.
            
         Søgsmålsgrunde og væsentligste argumenter
   Appellanten har gjort gældende, at dommen fra Retten i Første Instans er støttet på urigtige og/eller vilkårlige præmisser, idet Retten heri
   
               —
            
            
               underkender appellantens individuelle interesse i sin karriereudviklingsrapport
            
         
               —
            
            
               tilsidesætter bestemmelserne om invaliditet og anvender disse urigtigt
            
         
               —
            
            
               afviser at yde appellanten retsbeskyttelse, skønt det endnu ikke er afgjort, om hans invaliditet skyldes en erhvervssygdom eller ej
            
         
               —
            
            
               fastsætter erstatningsbeløbet uden at tage hensyn til udviklingen i appellantens situation.